ໄທປະກາດຍົກເລີກ ພາວະສຸກເສີນ
ໄທ ປະກາດຍົກເລີກ ພາວະສຸກເສີນ ຢູ່ໃນເຂດບາງກອກ ແລະອ້ອມແອ້ມ ເລີ້ມແຕ່ມື້ອື່ນນີ້ໄປ
ລັດຖະບານໄທກ່າວວ່າຕົນຈະຍົກເລີກພາວະສຸກເສີນທີ່ໄດ້ ນໍາໃຊ້ມາເປັນເວລາ 8 ເດືອນນັ້ນເລີ້ມແຕ່ວັນພຸດມື້ອື່ນນີ້ໄປ ການປະກາດໃນວັນອັງຄານມື້ນີ້ ແມ່ນກວມເອົາເຂດບາງ ກອກແລະ 3 ຈັງຫວັດອ້ອມແອ້ມ ບ່ອນທີ່ພາວະສຸກເສີນ ຍັງມີຜົນບັງຄັບໃຊ້ຢູ່ນັ້ນ ໄທໄດ້ປະກາດພາວະສຸກເສີນຢູ່ ໃນປະມານ 1 ສ່ວນ 4 ຂອງປະເທດໃນຕົ້ນເດືອນເມສາ ຜ່ານມາ ເພື່ອຮັບມືກັບການປະທ້ວງ ຂອງພວກເສື້ອແດງ ຫລື ນປຊ ທີ່ໄດ້ທຳການລົບກວນນະຄອນຫຼວງຂອງໄທ ເປັນເວລາຫຼາຍໆອາທິດ ໂຄສົກຄົນນຶ່ງຂອງລັດຖະບານໄທກ່າວວ່າ ຄະນະລັດຖະບານໄດ້ຕັດສິນໃຈວ່າພາວະສຸກເສີນ ສາມາດຍົກເລີກໄດ້ແລ້ວ ຍ້ອນວ່າພວກຄັດຄ້ານທາງການເມືອງໄດ້ດຳເນີນການປະທ້ວງຢ່າງ ສັນຕິຫຼາຍຂຶ້ນ ພາວະສຸກເສີນໄດ້ຫ້າມບໍ່ໃຫ້ມີການໂຮມຊຸມນຸມທາງການເມືອງຫຼາຍກວ່າ 5 ຄົນຂຶ້ນໄປແລະ ອະນຸຍາດໃຫ້ ທຳການຈັບກຸມຄຸມຂັງຜູ້ຕ້ອງສົງໄສ ໄດ້ດົນເຖິງ 30 ມື້ ໂດຍບໍ່ຕ້ອງຕັ້ງຂໍ້ຫາ ຄຳສັ່ງດັ່ງກ່າວນີ້ ຍັງໄດ້ຖືກນຳໃຊ້ ເພື່ອປິດປາກປິດສຽງສື່ມວນຊົນ ທີ່ຕໍ່ຕ້ານລັດຖະບານນຳ ດ້ວຍ